OpenLLM-France/wikimedia huggingface dataset:
# Karlos I.a Napolikoa

Karlos I.a Napolikoa (1227ko martxoaren 21a - Foggia, Napoliko Erresuma, 1285eko urtarrilaren 7a), Karlos Anjoukoa ere deitua, 1266-1285 bitartean Napoli eta Siziliako lehenengo erregea izan zen.

## Bizitza

Luis IX.a Frantziakoaren anaia gaztea zen. 1246an Proventzako konderria eskuratu zuen. 1248-1250 bitartean, Luis erregearen lagun joan zen Egiptoko gurutzadara. Aita Santuarekin aliaturik Napoli eta Sizilia konkistatu zituen. Hiriburua Palermotik Napolira eraman zuen. Frantsesa hango hizkuntza ofizial egin zuenean, matxinada sortu zen Sizilian (1282). Petri III.a Aragoikoak lagundurik siziliarrek Karlos I.aren gudarosteak uhartetik kanpora egotzi zituzten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/12/7 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Charles I Global.britannica.com
* Datuak: Q203829
* Multimedia: Charles I of Anjou / Q203829
# Karlos I.a Liechtensteingoa

Karlos I.a (Valtice, 1569ko uztailaren 30a – Praga, 1627ko otsailaren 12a) Liechtensteingo lehen printzea izan zen, 1608tik hil zen arte.
Hartmann II.a, Liechtensteingo baroia eta Ana Maria Ortenburgekoa kondesaren semea izan zen. Rodolfo II.a enperadoreak kargu garrantzitsua eman zion gorte inperialean. Matiasen alde egin zuen Rodolforen aurkako lehian, eta 1608an printze izendatu zuten sari gisa. Orduan, Liechtensteingo printze-familia sortu zuen.
1614an Troppauko dukerria gehitu zien bere jabetzei, eta 1622an Jägerndorfeko dukerria. Gainera, Bohemiako prokontsul eta erregeorde izendatu zuten.
1599an katoliko bihurtu zen. 1600. urtean Maria Šemberovárekin ezkondu zen eta lau seme-alaba izan zituzten.

## Genealogia

Zuhaitz genealogikoa :
Marie Eleonore of Dietrichstein
Johanna Beatrix von Dietrichstein-Nikolsburg
Anna Marie, Prinzessin von und zu Liechtenstein
Maria Klara of Dietrichstein
Georg Hartmann I. Graf von Liechtenstein
Hartmann of Liechtenstein
Q117221267?
Ferdinand Joseph of Dietrichstein
Susanna von Liechtenstein
Karlos I.a Liechtensteingoa
Maria Margareta of Dietrichstein
Karl I, Graf von Ortenburg
Anna Maria, Gräfin von Ortenburg
Eleonora Maria Rosalia von Liechtenstein
Maximiliana von Fraunberg zum Haag
Karlos Eusebio Liechtensteingoa
Princess Johanna Beatrix of Liechtenstein
Joan Adam I.a Liechtensteingoa :
* Datuak: Q506533
* Multimedia: Karl I, Prince of Liechtenstein / Q506533
# Karlos I.a Portugalgoa

Karlos I.a Portugalgoa (Lisboa, 1863ko irailaren 28a - Terreiro do Paço, Lisboa, 1908ko otsailaren 1a) 1889-1908 bitartean Portugalgo erregea izan zen.
Aita Luis I.aren ondorengoa izan zen. Portugalgo politikan zeuden bortxakeria eta liskarrei amaiera emateko, João Franco ministroari diktadura osoa eskaini zion. Kontrako oposizio gogorra sortu zen Portugal osoan. 1908an atentatu batean bera eta seme Luis hil zituzten. Karlosen seme Manuel ondorengoa izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/05/01 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q158874
* Multimedia: Carlos I of Portugal / Q158874
# Karlos I.a Albretekoa

Karlos I.a Albretekoa (1368ko abendua - 1415eko urriaren 25a), Frantziako kondestablea (1402-11 eta 1413-15) eta Agincourteko gudu tragikoan bere herrialdeko armada zuzendu zuten komandante taldeetako bat izan zen.

## Biografia

Familia noblekoa izan arren (Arnaud Albreteko Jaunaren semea zen), Karlos, ia plebeio baten mailara erori zen, borgoinar fakzioak Frantziako gortean boterea irabazi zuenean.
Bere dohain militarrak kalitate handikoak ziren. Bertrand Du Guesclinen gidaritzapean borrokatzen ikasi zuen, eta beti nabarmendu zen taktikari bikain gisa eta borrokan zuen kemenarengatik.
Albretekoak Frantziako armadaren agintea jaso zuen Agincourteko guduan, Joan II.a Le Maingre mariskalarekin ("Boucicault" ezizenez) eta David de Rambures Errege Etxeko Baleztarien buruarekin batera. Hala ere, dukeen triunbiratu baten gainbegiradapean jarri zituzten (Joan Beldur Gabea Borgoinakoa, Karlos Orleanskoa eta Joan Alençongoa), hauek, gaitasun militar txikiagoarekin eta euren arteko gorroto eta ezberdintasun handiengatik nahastuta, Albretekoaren erabaki taktiko asko blokeatu, zaildu eta desbaimendu zituztelarik, arrakastaren eta porrotaren arteko aldea suposatu zezaketenak. Albretekoaren eta hiru dukeen aginduen arteko alderik garrantzitsuena, lehenengoak, ingelesen aurka zuzen jokatu nahi ez izatean datza, indar profesional eta mugikor txikiekin, bere maisu Guesclinengandik ikasitako taktika. Hala ere, nobleek, mugigarritasun gutxiko armada handi bat eratzera behartu zuten, errekrutatze bidez bildutako soldaduz osatua, diziplinarik gabekoa eta txiroki motibatua. Indar honekin garaitua izan zen Agincourten.
Karlos Albretekoak berak zuzendu zuen frantziar armadako abangoardia nagusia, eta berarekin egin zuen aurrera, ingelesen aurka gorputzez gorputz (melée) borrokatu arte. Ekintza honetan hil egin zuten.
Bere semeetako bigarrenak (Karlos ere deitua) kondestable karguan ordezkatu zuen. Lehenalabak (Joana) 1422an Joanes I.a Foixkoa ezkondu zuen, eta gazteenak, Katalina, Karlos V.a erregearen seme ez-legitimoa zen Joan de Montagukoak ezkondu zuen.
Zuhaitz genealogikoa :
Gaston IV.a Foixkoa
Jeanne Ire d'Albret
Bernard Ezi IV
Pierre de Foix
Arnaud Amanieu, Lord of Albret
Marthe of Armagnac
Louis d'Albret
Karlos I.a Albretekoa
Peter I
Joanes I.a Albretekoa
Margaret of Bourbon, Lady of Albret
Isabella of Valois, Duchess of Bourbon
Joan II of Albret
Charles II of Albret
Gilles d'Albret, Seigneur de Castelmoron
Marie d'Albret
Arnold of Orval d'Albret :

## Kanpo estekak

* Datuak: Q626829
* Multimedia: Charles I of Albret / Q626829
# Karlos I.a Austriakoa

Karlos I.a Austriakoa edo Karlos IV.a Hungariakoa (alemanez: Karl Franz Joseph Ludwig Hubert Georg Otto Marie von Habsburg-Lothringen, hungarieraz: Habsburg-Lotaringiai Károly Ferenc József Lajos Hubert György Mária; Persenbeug, gaur egun Austria, 1887ko abuztuaren 17a - Madeira, Portugal, 1922ko apirilaren 1a) Austriako enperadorea (Kaiser), Hungariako erregea eta monarkia austrohungariarreko azken erregea izan zen.

## Biografia

Frantzisko Josef I.a enperadorearen biloba zen, eta bere osaba Frantzisko Fernando hil zutenean habsburgotarren tronurako oinordeko egin zen. Austria eta Hungaria Lehen Mundu Gerraz kanpora gordetzeko ahaleginak egin zituen, baina denetan huts egin zuen. Mundu Gerraren ondorengo nazionalismoaren gorakadak, inperioaren desegitea ekarri zuen. 1918an bere kargua utzi zuen, Suitzara erbesteratu, eta bi aldiz ahalegindu zen berriro Hungariako errege izaten, baina erbestean hil zen, Madeira uhartean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q51068
* Multimedia: Karl I of Austria / Q51068
# Karlos I.a Borboikoa (Erruango artzapezpikua)

Karlos I.a Borboikoa, Erruango artzapezpikua (1523ko irailaren 22a - 1590eko maiatzaren 9a), Karlos IV.a Borboikoa eta Frantziska Alençongoaren semea zen, kardinala ere bai, Henrike IV.a Frantziakoaren aita zen Antonio Borboikoaren anaia txikia.
Neverseko gotzaina 17 urterekin (1540-1545), jarraian, Ruango artzapezpikua izan zen 1550 eta 1590 bitartean, Nanteseko gotzaina 1550etik 1554 arte eta aita santuaren legatua Avignonen 1565etik 1590 arte. 1584an, Alençongo dukea hil zenean, Parisko Liga Santuak, Frantziako tronurako hautagaitzat hartu zuen, protestanteak oinordekotzatik kanpo utziak izan baitziren. Henrike III.a Frantziakoak, atxiloarazi egin zuen, eta, 1589an, Ligakoek, Karlos X.a izenarekin Frantziako errege izendatu zutenean, Fontenay-le-Comten espetxeratua jarraitzen zuen. Berak propio uko egin zion pribilegio horri, eta bere iloba Henrike IV.aren legitimitatea onartu zuen. Oraindik espetxean zegoela hil zen, hurrengo urtean.

## Kanpo estekak

* Datuak: Q544166
* Multimedia: Charles de Bourbon / Q544166
# Karlos I.a Hungariakoa

Karlos Roberto (hungarieraz: Károly Róbert; kroazieraz: Karlo Robert; 1288 – Visegrád, 1342ko uztailaren 16a) Hungariako erregea izan zen 1301-1342 bitartean, Karlos I.a Hungariakoa izenarekin. 1301ean koroatu bazuten ere, 1308 arte ez zuen gobernua hartu; noblezia menderatu ondoren erregetza ziurtatu zuen. Hungaria erresuma ahaltsu izatera jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/01/07 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q213061
* Multimedia: Charles I of Hungary / Q213061
# Kanami Nakamaki

Kanami Nakamaki (Osaka, Japonia, 1992ko ekainaren 5a) igeriketa sinkronizatuko igerilari japoniar bat da, 2016ko joku olinpikoetan brontze domina lortu zuen taldekako lehiaketan.

## Kirol ibilbidea

Rio de Janeiroko Joko Olinpikoetan (2016) brontzezko domina irabazi zuen taldekako lehiaketan, 189 punturekin, errusiarren (196 punturekin urrea) eta txinatarren (192 punturekin zilarra) atzetik, eta taldekideak hauek izan ziren: Aika Hakoyama, Kei Marumo, Risako Mitsui, Mai Nakura, Kano Omata, Kurumi Yoshida eta Aiko Hayashi.
Brontzezko bost domina irabazi zituen Munduko Igeriketa Txapelketan, 2015 eta 2017 urteetan.

## Erreferentziak

* ↑ «Olympedia – Kanami Nakamaki» www.olympedia.org (Noiz kontsultatua: 2022-09-12).
* ↑ «Kanami Nakamaki Bio, Stats, and Results | Olympics at Sports-Reference.com» web.archive.org 2018-01-11 (Noiz kontsultatua: 2022-09-12).
* ↑ (Ingelesez) «Kanami NAKAMAKI | Results | FINA Official» FINA - Fédération Internationale De Natation (Noiz kontsultatua: 2022-09-12).

## Kanpo estekak

* Datuak: Q21521810
# Kanaria Berria

Kanaria Berria, gaztelaniaz eta ofizialki Nueva Canarias (NC), Kanariar Uharteetako ezker-zentroko alderdi politiko bat da. 2005ean Kanaria Handian Román Rodríguez Rodríguez politikariak sortu zuen.

## Kanpo estekak

* Webgunea (Gaztelaniaz)
* Datuak: Q693300
* Multimedia: Nueva Canarias / Q693300
# Kanaleko Uharteak (Kalifornia)

Kanaleko Uharteak, ingelesez: Channel Islands eta gaztelaniaz: Archipiélago del Norte edo Islas del Canal, AEBetako Kalifornia estatuan dagoen uhartedi bat da, Hegoaldeko Kaliforniako kostaldean.
Uhartedia zortzi uharte hauek osatzen dute: San Miguel, Santa Rosa, Santa Cruz, Anacapa, Santa Barbara, San Clemente, San Nicolás eta Santa Catalina, bai eta Prince eta Sutil uhartetxoak ere.
Horietako bost uharte Kanaleko Uharteen Parke Nazionalaren barnean daude.
* Datuak: Q306147
* Multimedia: Channel Islands, California / Q306147
# Kanaria Handiko aireportua

Kanaria Handiko aireportua Kanaria Handiko uhartea zerbitzatzen duen aireportua da.
2012an 9.892.288 pertsonek erabili zuten.

## Erreferentziak

* ↑ (Gaztelaniaz) (pdf) AENA. (Noiz kontsultatua: 2013-01-12).

## Kanpo estekak

* (Gaztelaniaz) Aireportuaren webgunea.
* Datuak: Q1130612
* Multimedia: Gran Canaria Airport / Q1130612
# Kananga

Kananga —antzinako izena: Luluabourg edo Luluaburg— Kongoko Errepublika Demokratikoko hiria da, herrialdearen erdialdeko Haut-Katanga probintzian dagoena. 1.130.100 biztanle zituen 2004an. Lulua ibaiaren ondoan dago, Lubumbashi eta Ileboko ibai-portuaren artean. Kanangako produktu nagusiak: diamanteak, kafea, kotoia, palma olioa, arroza, eta abar.

## Klima

Datu klimatikoak (Kananga) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 29 | 29 | 30 | 30 | 31 | 31 | 29 | 30 | 29 | 29 | 29 | 29 | 29.6 |
| Batez besteko tenperatura minimoa (°C) | 20 | 20 | 20 | 20 | 20 | 18 | 17 | 19 | 19 | 20 | 20 | 20 | 19.4 |
| Pilatutako prezipitazioa (mm) | 119 | 114 | 185 | 155 | 81 | 13 | 18 | 51 | 117 | 147 | 234 | 206 | 1440.2 |
| Iturria: Weatherbase ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Weatherbase: Historical Weather for Kananga, Democratic Republic of the Congo. Weatherbase. Retrieved on November 24, 2011.

## Kanpo estekak

* Datuak: Q205327
* Multimedia: Kananga, Congo / Q205327
# Kanaria Handiko estadioa

Kanaria Handiko estadioa (gaztelaniaz: Estadio de Gran Canaria) Las Palmas Kanaria Handikoan, Siete Palmas auzoan, dagoen futbol-zelaia da, Unión Deportiva Las Palmasen egoitza dena. 2003an inauguratu zuten kirol anitzeko estadioa baina 2014an atletismo-pista kendu zioten. Harrezkero, 32.392 lagunentzako tokia du.

## Kanpo estekak

* Datuak: Q991419
* Multimedia: Estadio Gran Canaria / Q991419
# Kanaleko Uharteen Parke Nazionala

Kanaleko Uharteen Parke Nazionala, ingelesez: Channel Islands National Park, AEBetako Kalifornia estatuetan parke nazional bat da. Kanaleko Uharteak osatzen dituzten zortzi uharteetatik bostetan eratzen da: Santa Barbara, Anacapa, San Miguel, Santa Rosa eta Santa Cruz. 1980ko martxoaren 5ean parke nazional izendatua izan zen eta 1.009,94 km²-ko azalera du.

## Iruditegia

* Santa Rosa uhartea
* Parke nazionalaren mapa.
* San Miguel uhartea.
* Urpekaria itsas lehoi batekin jolasean, Anacapa uhartea.

## Kanpo estekak

* Kanaleko Uharteen Parke Nazionala (AEBetako Parke Nazional Zerbitzua) (Ingelesez)
* Datuak: Q306193
* Multimedia: Channel Islands National Park / Q306193
# Kanamara Matsuri

Kanamara Matsuri (japonieraz: かなまら祭り) Kawasaki hirian urtero izaten den jaialdi ezaguna da. Apirileko lehen igandean izaten da eta Zakil erraldoi bat gurtzen da bertan.

## Historia

Sorrera bitxia dauka jaialdiak izan ere emagalduek sexu bidezko gaixotasunen aurrean babesa eskatzean omen baitu jatorria.
Kondairak dio emakumearen aluan bizi den deabru hortz-zorrotz batek bi mutil ezkonberri zikiratu zituela bakoitzaren ezkon gauean. Emazte batek errementariari burdinazko zakil bat egiteko eskatu zion eta deabruak hozka egitean hortzak hautsi zituen.

## Desfilea

Ekintza nagusia desfilea izaten da. Bertan zakila da gai nagusia eta ilustrazioak, gozokiak, barazkiak eta dekorazioak hori islatzen dute.

## Kanpo estekak

* Datuak: Q584642
* Multimedia: Kanamara Festival / Q584642
# Kanan

Kanan Indiako tigre eme basati bat izan zen, 1967ko urtarrilaren 4an zooko itxitura batera salto egin zuena, tigre ar batek erakarrita. Kananek bere askatasuna sakrifikatu zuen nahigabean Pradeep tigre gatibuak erakarrita, eta zooko itxituran sartu zen Bhubaneswar hiriko -Nandankanan zooan, Odisha estatuan, Ekialdeko Indian.
Pradeepek ez zuen Kanan onartu bikote gisa, Sikha izeneko kideko bat baitzuen. Eta Kananek ere ez zuen beste arrik onartu zooan bizi izan zen bitartean. Nandankanan zooan bertan hil zen 1968ko uztailaren 21ean. Zooko plaza batek haren izena darama.
2013. urtean, beste tigre batek (Nandan arra kasu honetan) egin zuen salto oihanetik Bubhaneshwarko zoo barrura, toki berean. Ar hau hobetu egokitu zen, eta kumeak izan ditu eme batzuekin.

## Erreferentziak

* ↑ «Global Tiger Day: When A Wild Tigress Jumped Into Odisha Zoo, Sacrificing Freedom For A Tiger» NDTV.com (Noiz kontsultatua: 2023-08-28).
* ↑ «Nandankanan zoo gets tiger cub of mixed parentage» The Times of India 2016-04-24 ISSN 0971-8257. (Noiz kontsultatua: 2023-08-28).

## Kanpo estekak

* Datuak: Q97933208
# Kanaria Handia

Kanaria Handia (gaztelaniaz: Gran Canaria) Afrikako uhartea da geografikoki eta Espainiakoa administratiboki. Zehazki, Las Palmas probintzian (Kanariak) dago.
1.560 km2-ko azalera du eta 807.049 biztanle zituen 2006an.
Hiriburua Las Palmas Kanaria Handikoa da (378.628 biztanle 2005ean).

## Klima
### Datu orokorrak

Datu klimatikoak (Kanaria Handiko aireportua (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 20.8 | 21.2 | 22.3 | 22.6 | 23.6 | 25.3 | 26.9 | 27.5 | 27.2 | 26.2 | 24.2 | 22.2 | 24.2 |
| Batez besteko tenperatura (ºC) | 17.9 | 18.2 | 19.0 | 19.4 | 20.4 | 22.2 | 23.8 | 24.6 | 24.3 | 23.1 | 21.2 | 19.2 | 21.2 |
| Batez besteko tenperatura minimoa (°C) | 15.0 | 15.0 | 15.7 | 16.2 | 17.3 | 19.2 | 20.8 | 21.6 | 21.4 | 20.1 | 18.1 | 16.2 | 18.2 |
| Pilatutako prezipitazioa (mm) | 25 | 24 | 13 | 6 | 1 | 0 | 0 | 0 | 9 | 16 | 22 | 31 | 151 |
| Prezipitazio egunak (≥ 1 mm) | 3 | 3 | 2 | 1 | 0 | 0 | 0 | 0 | 1 | 2 | 4 | 5 | 21 |
| Eguzki orduak | 184 | 191 | 229 | 228 | 272 | 284 | 308 | 300 | 241 | 220 | 185 | 179 | 2821 |
| Iturria: Agencia Estatal de Meteorología , Agencia Estatal de Meteorología ||||||||||||||

### Suteak

2007ko uztailean Tejeda (Las Palmas) 19.191 hektarea erre egin ziren. 2019ko abuztuan 12.000 hektarea inguru kiskali ziren Vallesecon eta Artenara aldeetan.

## Udalerri nagusiak

* Las Palmas Kanaria Handikoa (hiriburua): 378.628 biztanle (2005).
* Telde: 96.547 biz.
* Santa Lucia de Tirajana: 56.268 biz.
* San Bartolome de Tirajana: 46.428 biz.
* Arucas: 34.245 biz.

## Toponimia guantxea

Guantxeek izen hauek utzi dituzte uharteko toponimian: Agüimes, Arguineguín, Artenara, Arucas, Firgas, Gáldar, Mogán, Tamaraceite, Tara, Telde, Tenoya, Teror edo Tirajana.

## Pertsonaia ezagunak

* Benito Perez Galdos (1843-1920), idazlea.
* Juan Negrín (1892-1956), espainiar presidente errepublikarra.
* Alfredo Kraus (1927-1999), tenorra.
* Antonia San Juan (1961-), aktorea.
* Javier Bardem (1969-), aktorea.
* Kira Miró (1980-), aktoresa.
* Rubén Castro (1981-), futbolaria.
* Rubén Quintana (1980-), saskibaloi jokalaria.

## Erreferentziak

* ↑ Euskaltzaindia. 70. araua: Mundu zabaleko uharte nagusiak. (Noiz kontsultatua: 2012-5-21).
* ↑ Euskaltzaindia. Europako toponimia fisikoa. .
* ↑ (Ingelesez) Standard Climate Values. Gran Canaria Aeropuerto. .
* ↑ (Gaztelaniaz) AEMET. Guía resumida del clima en España (1981–2010). .
* ↑ [https://www.laprovincia.es/gran-canaria/2019/08/26/controlado-incendio-valleseco/1204179.html 2019ko suteen informazioa ("La provincia")

## Kanpo estekak

* (Gaztelaniaz) Kanaria Handiko Cabildoaren webgunea
* Datuak: Q178925
* Multimedia: Gran Canaria / Q178925
# Kuhardt

Kuhardt Alemaniako udalerria da. Renania-Palatinatua estatuan dago, [[Germersheim (barrutia)|Germersheim]] barrutian. 2014an 1.902 biztanle zituen 4,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q601057
* Multimedia: Kuhardt / Q601057
# Kuhfelde

Kuhfelde Alemaniako udalerri bat da, Saxonia-Anhalt estatuan. Azken zentsuaren arabera 1.071 biztanle zituen, 45,59 kilometro koadroko azaleran.

## Kanpo estekak

* Datuak: Q565907
* Multimedia: Kuhfelde / Q565907
# Kufiko

Kufikoa arabiera idazteko erabilitako alfabetoek izan duten kaligrafia formarik zaharrena da, nabatear alfabeto zaharraren aldaera bat. VII. mendearen bukaeraren inguruan garatu zen, Kufa hirian (gaur egungo Irak; hiri horretatik datorkio izena) eta beste gune batzuetan. XI. menderaino, Korana idazteko erabilitako alfabeto nagusia izan zen. Hilarrietan eta eraikuntzetan ere asko erabili zen. Ezagutzen diren Koranaren kopia zaharrenak idazkera kufikoan daude idatzita.

## Erreferentziak

* 1 2 (Ingelesez) «Arabic scripts», British Museum.
* ↑ Lur entziklopedietatik hartua.

## Bibliografia

* Wolfgang Kosack: Islamische Schriftkunst des Kufischen Geometrisches Kufi in 593 Schriftbeispielen. Deutsch - Kufi - Arabisch. 380 Seiten. Verlag Christoph Brunner, Basel 2014, ISBN 978-3-906206-10-3.

## Kanpo estekak

* Datuak: Q29647
* Multimedia: Kufic style / Q29647
# Kuggar

Kuggar, kornubieraz: Koger, Ingalaterrako Kornualles konderriko herrixka bat da.

## Kanpo estekak

* Datuak: Q6441971
* Multimedia: Kuggar, Cornwall / Q6441971
# Kufija

Kufija (arabieraz: كوفية‎ kūfiyyah, hau da "Kufakoa" (الكوفة); pluralez كوفيات kūfiyyāt), baita ghutrah (غُترَة), shemagh (شماغ šmāġ), ḥaṭṭah (حَطّة), mashadah (مَشَدة), chafiye (persieraz: چَفیِه‎, dastmal yazdi (persieraz: دستمال یزدی ‎) edo cemedanî (kurdueraz: جه مه داني) ere, Ekialde Hurbileko gizonezkoen buruzapi tradizionala da, normalean kotoiz egiten dutena. Arabiarrek ez ezik mizrahim juduek eta irandar nomadek (batez ere kurduak) ere erabiltzen dute.
1980ko hamarkadatik aurrera, Lehenengo Intifadatik aurrera, Palestinar kufija Mendebaldean modan jarri zen, hasieran ezkerreko militanteen artean baina gero gizarte maila osoetako kideen artean.

## Erreferentziak

* ↑ Berria. Estilo Liburua. .
* ↑ Bartlett, J. R.. (1973-7-19). The First and Second Books of the Maccabees. CUP Archive, 246 or. ISBN 978-0-521-09749-9..
* ↑ Lalli, Nina. (2005-2-15). «Checkered Past: Arafat's trademark scarf is now military chic» The Village Voice.

## Kanpo estekak

* Datuak: Q463298
* Multimedia: Keffiyeh / Q463298
# Kufra

Kufra Libiako muhafazatetako bat da. Bere hiriburua Al Jawf da. 483.510 kilometro koadro ditu eta 51.433 biztanle zituen 2003an.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Datuak: Q48200
# Kuh-e Rahmat

Kuh-e Rahmat (persieraz: کوه چمگان, "Errukiaren Mendia") Irango Fars probintziako Marvdasht ordokiarekin muga egiten duen mendi bat da. Antzinako Persiako zaera sakratu bat adierazten du, honek, bere alboetako eta iparraldeko eta hegoaldeko muturren oinean, akemenestar eta sasanidar garaiko monumentu eta herri ugari egotea azaltzen duelarik, Istakhr, Persepolis, Qadamgahko haitzuloetako monumentua, Naqsh-e Rajabeko haitzulo erliebeak eta izen bereko suaren aldarea bezala.

## Kanpo estekak

* Datuak: Q3175626
* Multimedia: Kuh-e Rahmat / Q3175626
# Kodomo

Kodomo (japonieraz: 子供) japonierazko hitz bat da eta "ume" esan nahi du. Hala ere, haren erabilerarik nagusia manga eta animearena da eta haurrentzako dela esan nahi du. Kodomo motako mangek ez dute fanservicerik, ezta helduentzat zuzenduta dauden beste zerbitzu batzuk ere. Umeen bizitza eta familia giroa islatu ohi dute.

## Kanpo estekak

* Datuak: Q478804
# Kodro (mitologia)

    Artikulu hau greziar mitologiari buruzkoa da; futbolaria gaitzat duena beste hau da: «Meho Kodro»
Kodro (grezieraz Κόδρος, Kódros), Atikako azken erregea (βασιλεύς, basileus)izan zen. Melantoren semea eta Atenaseko erregea zen.
Tradizioaren arabera, doriarrak Peloponesoan agertu ondoren (K. a. 1068 inguruan), Atikaren aurkako euren erasoa gertatu zen. Doriarrek, orakuluaren bidez, hiria, soilik Kodro errege atikoa bizirik mantentzen bazen konkistatuko zutenaren mezua jaso zuten. Honela, doriarrek, Atenasko erregea hil gabe, gerra hasteko behar adina segurtasun neurriak hartu zituzten.
Kodrok, orakulu honen berri jakin zuenean, hiria salbatzeko bere buruaz beste egitea erabaki zuen. Doriar sineskeriazaleek, orduan, borroka utzi zuten.
Kodroren abertzaletasunaganako errekonozimendu bezala, atenastarrek, basileos titulua beste inork ez zuela izango erabaki zuten. Kodroren ondoren, poliseko agintari nagusiek, arkonte (ἄρχοντες) titulua izango dute.

## Iturriak

* Herodoto, Historia (V, 76).
* Likurgo, Leokratesen aurka (20).
* Justino, Epitomea (II, 6 y ss).
* Veleyo Paterkulo (I. 2).
* Pausanias (IV, 5, 4 y VII, 2).
* Estrabon, Geografía (XIV, 633 y ss).
* Aristoteles, Politika (II, 9).

## Kanpo estekak

* Datuak: Q1052888
* Multimedia: Codrus / Q1052888
# Kodrąb udalerria

Kodrąb Poloniako Lodzeko voivoderriko landa-udalerri bat da, Radomsko barrutian kokatuta. 105,83 km²ko azalera du eta 2017ko datuen arabera 4603 biztanle zituen.

## Kanpo estekak

* Udalaren webgunea
* Datuak: Q606157
* Multimedia: Gmina Kodrąb / Q606157
ieaLodzeko voivoderriko udalerriak :